Diari Oficial de la Generalitat Valenciana


Sumari del DOGV 7058, del 02-07-2013 (2013/6398)

Informació pública del procediment del concurs del programa d'actuació integrada per gestió indirecta de la unitat d'execució Mont Zamora.
------------------------------------------------------------------------------------------------------------------------------------------

### Dades del document

Número de DOGV
:   7058

Data del DOGV
:   02-07-2013

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2013/6398


Data del document
:   11-06-2013

Organisme emissor
:   Ajuntament de la Vall d'Uixó

Tipus de document
:   Anunci

Descriptors 

:   * Vall d'Uixó, la
    * contracte d'obres
    * pla d'urbanisme
    * administració local

Informació pública del procediment del concurs del programa d'actuació integrada per gestió indirecta de la unitat d'execució Mont Zamora.  
  
 [2013/6398]  
1. Entitat adjudicadora  
a) Organisme: Ajuntament de la Vall d'Uixó.  
b) Dependència que tramita l'expedient: Gerència de Servicis Territorials.  
c) Direcció: avinguda de Jaume I, 23, 12556 la Vall d'Uixó.  
d) Telèfon: 727 167 829.  
e) Fax: 435 450 566.  
f) Direcció electrònica: .  
2. Bases  
a) Bases generals: les incloses com annex II en el Reglament d'Ordenació i Gestió Territorial Urbana.  
b) Bases particulars: aprovades pel Ple de l'Ajuntament en sessió de 29 de maig de 2013.  
3. Presentació de proposicions  
En el Registre General de l'Ajuntament, siti en la plaça del Centre, s/n.  
Idioma: castellà o valencià.  
Termini: quatre mesos, a comptar des de la data d'enviament de l'anunci de licitació al Diario Oficial de la Unión Europea, i en horari de 09.00 a 14.00 hores, de dilluns a divendres.  
4. Documentació acreditativa del compliment dels criteris de solvència tècnica, econòmica i financera exigits per a ser admesos a concurs  
1. La justificació de la solvència econòmica i financera de l'urbanitzador s'acreditarà per un o algun dels mitjans següents:  
a) Informe d'institucions financeres o, si és procedent, justificant l'existència d'una assegurança d'indemnització per riscos professionals.  
b) Si es tractara de persones jurídiques, presentació dels comptes anuals o d'extracte d'estos, en el cas en què la publicació d'estos siga obligatòria en la legislació del país on l'aspirant a urbanitzador estiga establit.  
c) Declaració sobre el volum global de negocis i, si procedent, sobre el volum de negocis relacionat amb el desenvolupament i la promoció d'actuacions semblants que són objecte de concurs, corresponent com a màxim als tres últims exercicis.  
2. La justificació de la solvència tècnica i professional de l'urbanitzador s'acreditarà per un o alguns dels mitjans següents:  
a) Presentació d'una relació dels programes d'actuació integrada, o instruments o contractes relacionats amb el planejament i la gestió urbanística semblants, promoguts i gestionats pel concursant.  
  
b) Indicació de l'equip tècnic, estiga o no integrat en l'estructura organitzativa de l'urbanitzador, que participarà en la gestió del programa d'actuació integrada, i especialment dels responsables del control de qualitat.  
c) Titulacions acadèmiques i professionals del personal de direcció de l'urbanitzador.  
d) Declaració que indique la mitjana anual de personal, amb menció, si és el cas, del grau d'estabilitat en l'ocupació i la plantilla del personal directiu durant els tres últims anys.  
e) Declaració del material, instal·lacions i equip tècnic amb què compte l'urbanitzador per al compliment dels seus compromisos.  
f) Declaració de les mesures adoptades per a controlar la qualitat durant el desenvolupament i execució del programa d'actuació integrada, incloent els mitjans d'estudi i investigació de què es dispose.  
g) Declaració de les mesures de gestió mediambiental que el concursant està disposat a aplicar durant el desenvolupament i execució del programa d'actuació integrada.  
3. Si per raons justificades en cada cas concret l'urbanitzador no estiguera en condicions de presentar la documentació sol·licitada per l'Ajuntament, podrà acreditar la seua solvència tècnica i professional basant-se en la solvència d'altres entitats, amb independència dels vincles jurídics que tinguen establits entre ells, havent de demostrar en este cas, davant de l'Ajuntament, que comptarà amb els mitjans necessaris per a l'execució del programa d'actuació integrada, presentant els compromisos o documents d'anàloga naturalesa que hagen subscrit entre ambdós. L'anterior s'aplicarà, en tot cas, quan concórrega a la licitació una agrupació d'interés urbanístic.  
4. La justificació de la solvència tècnica i professional de les agrupacions d'interés econòmic, unions temporals d'empreses o altres agrupacions de persones naturals o jurídiques que decidisquen concórrer conjuntament al concurs podrà basar-se en els requisits de solvència, d'almenys, un dels seus membres.  
5. Documentació a presentar per cada concursant  
Els que desitgen prendre part en la licitació hauran de presentar en el Registre General de l'Ajuntament de la Vall d'Uixó, siti en plaça del Centre, s/n, en el termini de quatre mesos a comptar des la data d'enviament de l'anunci de licitació al Diario Oficial de la Unión Europea, en horari de 09.00 a 14.00 hores, de dilluns a divendres, les seues proposicions, integrades per tres sobres tancats, identificats en el seu exterior amb la indicació de la licitació a què concórreguen i firmats pel licitador o persona que el represente i indicant el nom i cognoms o raó social del proponent amb la següent documentació en idioma castellà o valencià.  
  
Sobre A. Alternativa tècnica.  
Sobre B. Proposició juridicoeconòmica.  
La documentació que hi ha en estos sobres serà objecte de valoració als efectes d'aprovació del programa i adjudicació de la condició d'urbanitzador.  
Sobre C. Documentació.  
Contindrà la documentació següent:  
a) Si concorreguera una societat mercantil, haurà de presentar escriptura de constitució inscrita en el Registre Mercantil. Tractant-se d'una agrupació d'interés urbanístic, es presentarà escriptura pública de constitució, així com inscripció en el Registre d'Agrupacions d'Interés Urbanístic dependent de la Conselleria d'Infraestructures, Territori i Medi Ambient.  
b) Els que compareguen o firmen proposicions en nom d'un altre en representació de societat o persona jurídica, presentaran escriptura de poder inscrita, si és el cas, en el Registre Mercantil o registre públic corresponent.  
c) Quan l'oferent actue en nom propi i siga empresa individual, haurà de presentar el document nacional d'identitat o fotocòpia legalitzada d'este.  
d) Resguard acreditatiu d'haver constituït la garantia provisional.  
  
e) Declaració responsable de no estar sotmés a cap de les prohibicions per a contractar establides per la legislació reguladora de la contractació del sector públic, incloent trobar-se al corrent en el compliment de les obligacions tributàries i amb la Seguretat Social imposades per les disposicions vigents.  
f) Els documents que acrediten els requisits de solvència tècnica i professional, econòmica i financera.  
g) Els concursants estrangers hauran d'adjuntar una declaració de sotmetiment exprés a la jurisdicció dels jutjats i tribunals espanyols de qualsevol orde, per a totes les incidències que, de manera directa o indirecta, pogueren sorgir durant el procediment d'adjudicació i durant el desenvolupament i execució del programa d'actuació integrada, amb renúncia expressa, si és procedent, al fur jurisdiccional estranger que poguera correspondre'ls.  
h) Declaració jurada o acta notarial acreditativa d'haver-se practicat o intentat practicar els avisos a què es referix l'article 134.4 de la Llei Urbanística Valenciana. En tot cas, amb caràcter previ a l'adjudicació, l'Ajuntament requerirà a l'adjudicatari proposat la justificació documental íntegra de tals punts.  
i) En cas de concórrer a la licitació diverses empreses, compromeses a la constitució d'una unió temporal, cada una d'elles haurà d'acreditar la seua personalitat jurídica i capacitat, indicant els noms i circumstàncies dels empresaris que subscriuen les proposicions, la participació de cada una d'elles, i designant la persona o entitat que, durant la vigència del contracte, ha d'ostentar la representació de la unió davant de l'administració, així com el compromís formal de constituir-se en unió temporal d'empreses en cas de resultar adjudicataris.  
  
1) Cada concursant no podrà presentar més d'una proposició, ni formular variants. Tampoc podran subscriure cap proposta en unió temporal si ho han fet individualment o figurar en més d'una agrupació. L'incompliment d'estes normes donarà lloc a la no-admissió de totes les propostes de programa presentades per este.  
2) Si l'últim termini de presentació de proposicions coincidira en dissabte, diumenge o festiu, el termini es prolongarà fins al dia hàbil següent.  
3) Així mateix, els licitadors hauran d'incorporar a les seues propostes de programa una acta notarial acreditativa del sotmetiment a informació pública pel termini d'un mes dels documents establits en l'article 126 de la Llei Urbanística Valenciana i en els articles 293.1 i 307 del Reglament d'Ordenació i Gestió Territorial i Urbanística. A este efecte, els concursants protocol·litzaran els documents assenyalats anteriorment per mitjà d'acta autoritzada per un notari amb competència territorial en el municipi afectat i depositarà una còpia d'estos en la seu de l'Ajuntament, exposant-los al públic pels seus propis mitjans, inserint un anunci en el Diari Oficial de la Comunitat Valenciana i en un diari no oficial d'àmplia difusió en la localitat, només als efectes de la presentació d'al·legacions. Abans de la publicació de l'anunci d'informació pública, els concursants hauran d'haver remés avís amb el contingut de l'article 292 del ROGTU de l'inici del procediment de gestió indirecta del programa d'actuació integrada al domicili fiscal dels qui consten en el cadastre com a titulars dels drets afectats per l'actuació proposada. Tals avisos es practicaran per qualsevol mitjà que permeta tindre constància de la recepció per l'interessat o el seu representant, així com de la data, la identitat i el contingut de l'avís. L'acreditació de l'avís efectuat s'incorporarà a l'expedient. Quan l'avís es practique en el domicili de l'interessat, si no es troba present en el moment de la seua entrega, podrà fer-se càrrec d'este qualsevol persona que es trobe en el domicili i faça constar la seua identitat. Si ningú poguera fer-se càrrec de l'avís, es farà constar esta circumstància en l'expedient, junt amb el dia i l'hora en què es va intentar havent de procedir novament, per una sola vegada i en una hora distinta, a practicar l'avís dins dels tres dies següents al primer intent.  
  
6. Admissibilitat de variants  
No s'admetrà la presentació de variants.  
7. Criteris objectius d'adjudicació del programa d'actuació integrada  
1. Alternativa tècnica.  
a) Qualitat tècnica de les resolucions proposades per a la urbanització: 32 punts.  
b) Vivendes sotmeses a algun règim de protecció que es comprometa a promoure l'urbanitzador: 2 punts.  
c) Inversió en programes de restauració paisatgística o d'imatge urbana dins de l'àmbit del programa: 4 punts.  
d) Termini d'execució del programa; compromís d'edificació simultània a la urbanització per damunt del mínim legalment exigible; compromisos addicionals assumits voluntàriament a càrrec de l'urbanitzador: 2 punts.  
2. Puntuació mínima de l'alternativa tècnica per a poder valorar la proposició juridicoeconòmica: 20 punts.  
3. Proposició juridicoeconòmica.  
a) Valoració dels terrenys a efectes de fixar el coeficient de canvi a efectes de pagament en terrenys, junt amb la menor proposició de solars o aprofitament que hagen de ser posats a disposició de l'urbanitzador per mitjà de reparcel·lació forçosa com a retribució a compte de tercers amb els que no tinga contractes suficient, i major proporció de terrenys propis o d'associats que hagen de quedar afectes amb garantia real inscrita en el Registre de la Propietat al compliment de les obligacions especials d'edificació derivades de l'aprovació del programa: 36 punts.  
  
b) Import de les càrregues d'urbanització expressades en euros per metre quadrat de superfície construïda: 21 punts.  
c) Compromisos financers per a l'execució de les obligacions complementàries assumides voluntàriament i el seu cost: 3 punts.  
4. Percentatge de l'alternativa tècnica i proposició juridicoeconòmica.  
a) Alternativa tècnica: 40 per cent.  
b) Proposició juridicoeconòmica: 60 per cent.  
8. Garantia provisional  
Els que desitgen participar en el procediment de licitació d'un programa d'actuació integrada hauran de constituir en la forma i als efectes previstos en el Text Refós de la Llei de Contractes del Sector Públic, una garantia provisional equivalent al dos per cent de l'estimació aproximada de les càrregues del programa, IVA no inclòs, la qual ascendix a la quantitat de vint mil set-cents seixanta-cinc euros amb cinquanta cèntims (20.765,50 €).  
La garantia provisional respondrà del manteniment de les propostes de programa pels licitadors fins a l'adjudicació, i de la proposta de l'adjudicatari fins a la formalització del contracte per al desenvolupament i execució dels programes d'actuació integrada.  
La garantia provisional serà confiscada a aquells licitadors que retiren injustificadament la seua proposició abans de l'adjudicació definitiva.  
9. Garantia definitiva  
D'acord amb l'article 140 de la Llei Urbanística Valenciana, en la redacció que en fa el Decret Llei 2/2011, de 4 de novembre, del Consell, la garantia definitiva, a constituir en la forma i als efectes previstos en el Text Refós de la Llei de Contractes del Sector Públics, s'establix en un cinc per cent del valor de les càrregues d'urbanització, IVA no inclòs, del programa d'actuació integrada aprovat. S'ingressarà en el termini màxim de 30 dies a comptar des de la notificació de l'acord d'aprovació i adjudicació del programa.  
Serà procedent elevar la garantia definitiva al deu per cent en els supòsits d'aprovació de programes d'actuació integrada en què les càrregues urbanístiques es troben sotmeses en presumpció de temeritat, calculada en els termes establits en la legislació de contractes del sector públic.  
10. Data d'enviament de l'anunci al Diario Oficial de la Unión Europea: 11 de juny de 2013.  
  
La Vall d'Uixó, 11 de juny de 2013.- L'alcalde: Óscar Clavell López.